**05.09.2024(3).**

**E-pasta nosaukums**

Izmaiņas manipulāciju sarakstā no 01.09.2024.

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana – aktualizētais manipulāciju saraksts stājas spēkā ar 01.09.2024. Dienests skaidro, ka saskaņā ar Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumu) 2.14. punktu Dienests sagatavo manipulāciju sarakstu, saskaņā ar Noteikumu Nr. 555 154.7. punktu, kurš apstiprināts ar 2024 gada 4. septembra iekšējo rīkojumu Nr. 16-2/213/2024. Savukārt līgumos par veselības aprūpes pakalpojumu sniegšanu un apmaksu noteikts, ka Dienesta pienākums ir informēt līgumpartnerus par izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Aktualizētā manipulāciju saraksta versija pievienota vēstules pielikumā un publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”. Tāpat šajā tīmekļvietnes sadaļā ir pieejamas vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”.

veiktajām izmaiņām – failā “Manipulāciju saraksta izmaiņu reģistrs”.

Dienests informē, ka manipulāciju saraksta izmaiņas ir saistītas ar redakcionālām izmaiņām, lai ieviestu manipulāciju sarakstā vienotu terminu lietojumu HIV līdzestības kabineta darba uzskaitei.

Papildus Dienests informē, ka no šī gada 1. septembra tiek apmaksāta garā klepus testēšana ambulatori (47167 - *Bordetella pertussis DNS noteikšana ar RT-PCR).*

Lai uzlabotu pakalpojuma pieejamību mobilajā zobārstniecībā izveidota jauna manipulācija 70933 *Piemaksa mobilā zobārstniecības kabineta ekspluatācijas izdevumu segšanai par katru pacientu*, kura sevī apvieno līdz šīm spēkā esošās manipulācijas 70930 *Piemaksa mobilā zobārstniecības kabineta ekspluatācijas izdevumu segšanai par katru pacientu bez nakšņošanas* un 70931 *Piemaksa mobilā zobārstniecības kabineta ekspluatācijas izdevumu segšanai par katru pacientu,* kuras tiks dzēstas.

Lai nodrošinātu metadona mobilās vienības darbu, ieviesta jauna manipulācija 60672 *Metadona šķīduma izdale vienam pacientam metadona mobilās vienības ietvaros.*

Papildus Dienests informē, ka no šī gada 1. oktobra spēkā stāsies jauna manipulācija 49102 *Jaundzimušo vielmaiņas slimību skrīnings no sausa asins piliena nosakot tām raksturīgos metabolītus ar LC-MS/MS*, kura ietver arī jau esošo manipulāciju 49006 *Jaundzimušo fenilketonūrijas skrīnings no sausa asins piliena*, kura no manipulāciju saraksta tiks dzēsta ar 2025. gada 1. janvāri.

Jautājumu gadījumā par izmaiņām Dienests lūdz sazināties ar Līgumpartneru departamenta nodaļām.

Pielikumā:

1. Manipulāciju saraksts no 01092024
2. Manipulāciju saraksta izmaiņu reģistrs no 01092024

